Tigergutt (film)

Tigergutt (eng. The Tigger Movie) er en animert film fra 2000, produsert av Walt Disney Pictures.

 Handlingsreferat 
Tigergutten avbryter begynnelsen på historien, og er lei av at de aller fleste historiene hovedsakelig handler om Ole Brumm. I Hundremeterskogen leter Tigergutten etter noen som har lyst til å hoppe sammen med ham. Men alle vennene hans er opptatte med å forberede seg til den kommende vinteren. Tigerguttens nærmeste venn Kengu-barnet vil gjerne leke sammen med ham, men dukker opp for sent. Når han leter etter en ny lekekamerat, ødelegger Tigergutten ved et uhell Tussis hjem med en steinblokk. Kaninen samler Ole Brumm, Nasse Nøff, og de andre vennene, og sammen bygger de et mekanisk system for å fjerne steinblokken - med liten suksess.

Tigergutten forsøker å hjelpe til som best han kan, men handlingene hans ødelegger hele maskinen og sender flere av vennene sine i en gjørmete innsjø - unntatt Kengu-barnet som lander i et stort tre, og Tussi som lander i en tornebusk. Frustrert irettesetter kaninen og resten av Tigerguttens venner ham, på grunn av den plagsomme oppførselen hans - noe som sårer følelsene hans. Kengu-barnet, som ser Tigerguttens tristhet og at han ikke er som dem, spør om Tigergutten har noen egne familie-medlemmer. Tigger blir raskt fascinert av dette konseptet, og bestemmer seg for å lete etter familien sin. Men Tigergutten misforstår et råd fra Ugla, og begynner å lete etter slektstreet sitt - i den tro at dette er et flere hundre år gammelt fysisk tre dekket av striper og med veldig mange andre Tigergutter på seg. Men dette mislykkes, og vennene vender tilbake til Tigerguttens hjem.

Etter å ha oppdaget en gyllen, hjerte-formet medaljongen, tror de at fotografier av Tigerguttens familie kan være inni medaljongen. Men denne medaljongen viser seg imidlertid å være helt tom. Kengu-barnet foreslår at Tigergutten burde forsøke å skrive et brev til familien sin, og han gjør dette. Han lar vinden føre med seg brevet bort, med håp om at dette skal nå den virkelige familien hans. Men han får ingen respons etter mange dager med venting, og han begynner snart å miste håpet. Tigerguttens sympatiske venner bestemmer seg for å skrive et brev til ham, og alle sammen bidrar med forskjellige vennlige råd - og signerer brevet med «din familie»

Men Tigergutten feiltolker innholdet i brevet, og tror at familien hans faktisk eksisterer - og at de har til hensikt å besøke ham snart. Men vennene hans klarer ikke å fortelle ham sannheten. Tigergutten arrangerer en stor og absurd fest, som forberedelse til en veldig stor familie-gjenforening. Kengu-barnet, som ønsker å opprettholde Tigerguttens gode humør, oppfordrer flere av vennene deres til å forkle seg og delta på sammenkomsten hans. Vennene gjør sitt beste med å forkle seg, og lære å oppføre seg som Tigere, før de besøker Tigergutten. Han tror på alle forkledningene deres, frem til Kengu-barnets maske faller av. I lys av vennenes bedrag, reiser den skuffede og forrådte Tigergutten  ut i en stor snøstorm på leting etter hans virkelige familie. Men han tar med seg brevet og medaljongen sin.

Etter å ha falt ned en klippe, i et forsøk på å gjenvinne medaljongen sin, oppdager Tigergutten et enormt tre som snøen har bleket med striper. Dette overbeviser ham om at det er slektstreet han hadde lett etter, men blir raskt trist igjen når han ikke finner noen andre ekte Tigere der. Samtidig legger alle vennene hans ut på en ekspedisjon, på leting etter Tigergutten. Mn de klarer ikke å overtale ham til å komme hjem igjen. Men diskusjonen deres forårsaker et snøskred, noe som får Tigergutten til å redde alle vennene sine ved å hjelpe dem opp i trærne. Christopher Robin dukker også opp - og etter å ha oppdaget hva som skjedde, forteller Tigergutten at han aldri behøver å lete etter familien sin. Tigergutten forstår endelig at Ole Brumm og de andre vennene hans alltid har vært hans egentlige familie, og han ønsker å arrangere en fest til ære for dem.

 Stemmeroller (utvalg)  
Rolle(original)Stemme(original)Rolle(norsk)Stemme(norsk)Tigger	  Jim Cummings   Tigergutt  Anders Hatlo Winnie the Pooh Jim Cummings   Ole Brumm  Ivar Nørve Roo  Nikita Hopkins  Kengubarnet   Kristian MaurstadRabbit  Ken Sansom  Petter Sprett   Harald MælePiglet John Fiedler  Nasse Nøff   Johannes JonerEeyore  Peter Cullen   Tussi  Magne Lindholm Owl Andre Stojka  Ugle   Knut RisanKanga  Kath Soucie  Kengu   Kari-Ann Grønsund NarratorJohn Hurt Forteller  Trond Brænne
 Eksterne lenker 



Kategori:Disney-filmer
Kategori:Animasjonsfilmer fra USA
Kategori:Filmer fra 2000
Kategori:Engelskspråklige filmer
Kategori:Ole Brumm